**Acustică**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pătrund sunetele lumii

prin pereții groși și fumurii

nimic nu filtrează asaltul acestei vieți

uneori pătimașă

alteori letargică

aud izbucnirea florilor spre soare

ecoul luminii pocnește

pe aripile fluturilor

aud pe acoperiș pașii liniștiți ai lunii

un ceas Heuer mestecă apatic

timpul

unde sunt oamenii

prin pereții care ne separă

nu trec decât niște sunete

fundamentale

adina v.

29.11.2020